section_heading: Snimanje
paragraph_text: Snimljen za pandemije koronavirusa, album je počeo nastajati dok su članovi grupe snimali instrumentalne interludije za koncertni album Chunky Shrapnel iz 2020.: "Napisali smo nekoliko pjesama u duru i znali smo da se ne bi uklopile na Chunky Shrapnel, na kojem smo tada radili. Imali smo pjesmu "Dreams", synthpop-stvar koja mu očito nije odgovarala. Igrom slučaja snimili smo pjesmu za koju se činilo da treba biti na svojem projektu. Tako su nakon nje nastale i "Shangai", "Black Hot Soup" i "Ya Love"; činilo nam se da imamo dovoljno pjesama za početak novog albuma i da trebamo podrobnije istražiti taj koncept." Na početku rada na albumu skupina je planirala snimiti nastavak albuma Polygondwanaland iz 2017., no napustila je taj plan kad su se pjesme počele stilski razlikovati od tog albuma.